text: Soupe à la reine.
  En høne koges med rødder og en visk i så meget vand, at det står over den; når den er mør, tager man den op og skærer kødet fra benene i små stykker. Benene hugges itu og koges noget længere i suppen; denne afsies og sættes igen på ilden med kogte hvide rødder og hønsekødet for at få et lidet opkog. Da hældes den i terrinen, hvori er pisket fire æggeblommer. Spises med ristet brød. Man kan komme en halv pægel hvid vin og lidt muskatblomme i æggene.